# Z M L U V A č. 4058/2017

**o vykonaní pravidelných kontrol funkčnosti, odborných skúšok a odborných prehliadok**

**a pozáručného servisu EPS**

**I. Zmluvné strany**

Objednávateľ: **Domov sociálnych služieb Plavecké Podhradie 19**

 906 36 Plavecké Podhradie 19

 zastúpený riaditeľom: Ing. Jozef Sádovský

 IČO: 30 798 281

 DIČ: 2022 105 954

 Bankové spojenie: Št. pokl. SK14 8180 0000 0070 0047 1787

 (ďalej len „objednávateľ“)

**a**

Dodávateľ: **TELECOM ALARM, s r. o.**

Nevädzová 5, 821 01 Bratislava

 zastúpený Ing. Dušanom Lukáčikom, konateľom spoločnosti

IČO: 31 349 854

IČ DPH: SK2020324878

Bankové spojenie: Všeobecná úverová banka.

Číslo účtu: SK6902000000002082386654

Obchodný register: Okresný súd Bratislava I

Oddiel: Sro, Vložka č.: 5013/B

(ďalej len „dodávateľ“)

**uzatvárajú nasledovnú na základe vyhodnotenia cenovej ponuky zmluvu:**

**II. Všeobecné ustanovenia**

1. Dodávateľ sa zaväzuje dodať objednávateľovi komplexné služby súvisiace s bezporuchovým chodom elektrickej požiarnej signalizácie (ďalej EPS) špecifikované v ďalšom ustanovení tejto zmluvy.
2. Objednávateľ sa zaväzuje odobrať od dodávateľa uvedené komplexné služby bez vád upresnené v ďalšom ustanovení tejto zmluvy a zaplatiť za ne ceny uvedené v článku VII. tejto zmluvy.

**III. Predmet zmluvy**

Predmetom zmluvy je :

a) kontroly elektrickej požiarnej signalizácie (EPS) v zmysle Vyhl. 726/2002 Ministerstva vnútra SR

1. vykonávanie pozáručného servisu EPS

**IV. Miesto plnenia**

Miestom plnenia sú priestory Domova sociálnych služieb Plavecké Podhradie, 906 36 Plavecké Podhradie 19.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Zákl. fin. kontrola:**

Operácia je v súlade s §6 ods.4 Zák. 357/2015 Z.z. Je možné pokračovať a dokončiť. Pavol Minárik 5. 12. 2017

 Je možné vykonať. Ing. Jozef Sádovský 5.12. 2017

**V. Čas plnenia**

Predmet plnenia bude dodávateľom označených služieb vykonávaný pre objednávateľa nasledovne :

1. mesačné kontroly v mesiacoch január, február, apríl, máj, júl, august, október, november
2. pravidelné trojmesačné kontroly EPS v mesiacoch marec, september a december každého kalendárneho roka
3. ročné kontroly EPS mesiaci jún každého kalendárneho roka
4. pozáručný servis EPS na písomnú, telefonickú, resp. faxovú objednávku do 24 hodín od jej prijatia.

**VI. Podmienky servisných služieb**

Dodávateľ bude vykonávať predmet zmluvy podľa článku III. Zmluvy a to nasledovne :

1. Ročnú kontrolu elektrickej požiarnej signalizácie (EPS) podľa ods. 4 Prílohy 1 k Vyhláške MV SR č. 726/2002 Z. z, pozostávajúcu z týchto činností :

1. Kontrola funkčnosti náhradného napájacieho zdroja vrátane skúšobnej prevádzky EPS na náhradný napájací zdroj ústredne EPS
2. Kontrola funkčnosti ovládacích zariadení, zariadení zobrazujúcich jednotlivé stavy a doplňujúcich zariadení:

ba) povrchu a vnútorného priestoru vrátane jeho očistenia,

bb) utesnenia, vodičov, dotiahnutia spojov, poistkových vložiek,

 svorkovníc,

bc) jednotlivých funkcií zariadení vrátane dobíjania akumulátora,

 bd) napäta dodávaného jednotlivými napájacími zariadeniami

 ovládacích zariadení a zariadení zobrazujúcich jednotlivé stavy a

  vstupného napätia hlásičových liniek pri pokojovom prúde,

be) záložných akumulátorov pamäti RAM a záložných akumulátorov pre signalizáciu mimo prevádzky

bf) prepojnia jednotlivých zariadení

1. Kontrola hlásičov požiaru:

ca) funkčných parametrov hlásičov,

cb) vizuálna a mechanická kontrola pätice vrátane vyčistenia,

cc) vizuálna a mechanická kontrola senzoru vrátane vyčistenia

2. Dodávateľ bude vykonávať kontrolu raz za tri mesiace v súlade s požiadavkami uvedenými v ods. 3 Prílohy 1 k Vyhláške MV SR č. 726/2002 Z. z, pozostávajúcu z týchto činností :

1. kontrola náhradného napájacieho zdroja,
2. kontrola hlásičov požiaru:

ba) kontrola čistoty hlásičov a ich neporušenosti vrátane poškodených
 hlásičov a odstránenia povrchovej nečistoty,

bb) funkčná kontrola hlásičov požiaru

bc) kontrola činnosti signálneho svietidla pripojeného na hlásič požiaru,

bd) kontrola uloženia záložných hlásičov vrátane dodržiavania zásad pri
 skladovaní a manipulácii s ionizačnými hlásičmi

1. funkčná skúška výstupov:

ca) ovládacích zariadení,

cb) zariadení zobrazujúcich jednotlivé stavy,

cc) doplňujúcich zariadení

 d) kontrola zaznamenávania údajov v prevádzkovej knihe EPS

3. Dodávateľ bude vykonávať mesačné kontroly ústredne EPS a všetkých doplňujúcich zariadení v súlade s požiadavkami uvedenými v ods. 2 Prílohy 1 k Vyhláške MV SR č. 726/2002 Z. z, pozostávajúcu z týchto činností :

1. kontrola stavu spojov batérie a jej upevnenia,
2. kontrola výstupov na ovládanie požiarnotechnických zariadení a zariadení zobrazujúcich jednotlivé stavy
3. aktivácia jedného hlásiča (každý mesiac z inej zóny),
4. aktivácia linky na prenos signálu do miesta s trvalou obsluhou

**VII. Cena plnenia**

1. Cena za vykonanie predmetu tejto zmluvy, ktorý je uvedený v čl. III, ods. a) tejto zmluvy, je daná cenovou ponukou, ktorou sa dodávateľ uchádzalo získanie zákazky a tvorí prílohu 1 tejto zmluvy. Ceny platia po celý čas trvania zmluvy s prihliadnutím na ods. 4.

- vykonanie 1x ročnej kontroly v kalendárnom roku **312,97 €,**

- vykonanie 3x trojmesačnej kontroly v kalendárnom roku **220,06 €**/ za jednu kontrolu,

- vykonanie 8x mesačnej kontroly v kalendárnom roku **58,25 €/** za jednu kontrolu.

1. Cena za vykonanie predmetu tejto zmluvy, ktorý je uvedený v čl. III, ods. b) (mimozáručný servis na vyžiadanie) tejto zmluvy sa vypočíta na základe času skutočne odpracovaného na predmete tejto zmluvy, zúčtovacej sadzby, prepravného, ceny za dodaný a namontovaný materiál, pričom polhodinová zúčtovacia sadzba je 14,00 €**,** cena prepravného je 0,45 € za každý skutočne a účelne najazdený kilometer a cena za materiál je účtovaná podľa platného cenníka dodávateľa.
2. K cenám bude účtovaná daň z pridanej hodnoty v zmysle platných právnych predpisov.
3. V prípade nárastu cien, devalvácie, resp. revalvácie slovenskej meny má dodávateľ resp. odberateľ právo na úpravu ceny v miere adekvátnej cenovému vývoju na základe dohody zmluvných strán. Nedohoda na takejto zmene ceny je dôvod na uplatnenie výpovede so skrátenou výpovednou lehotou v trvaní 1 (slovom) mesiac.
4. Zmluvné strany sa dohodli, že odberateľ zaplatí dodávateľovi cenu na základe vystavenej faktúry v lehote do 30 dní od jej doručenia a že, všetky služby poskytované podľa čl. VI. a VII.ods.1,2 budú považované za samostatné dodanie služieb. Každá takto dodaná služba bude mať vystavenú samostatnú faktúru podľa zák.č.222/2004 Z.z. o DPH a prílohu bude Súpis vykonaných prác. Za deň dodania každej služby sa určuje podľa §19 ods.2 deň podpisu súpisu vykonaných prác odberateľom o ich prevzatí a odsúhlasení s poznámkou bez výhrad, inak je faktúra neplatná.
5. Faktúra musí spĺňať náležitosti daňového dokladu. V prípade uvedenia nesprávnych údajov, nesprávnej ceny, resp. ich absencie, nie je odberateľ v omeškaní.
6. V prípade omeškania odberateľas platbou sa zmluvné strany dohodli na zmluvnej pokute vo výške 0,05% z fakturovanej čiastky za každý deň omeškania.
7. V prípade oneskorenej dodávky služieb, tým sa rozumie nedodržanie termínov platných podľa príslušných právnych predpisov v prípade služieb podľa čl. VI a nedodržanie 24 hodinovej lehoty podľa čl. V. písm. d), sa zmluvné strany dohodli na zmluvnej pokute vo výške 0,05% z fakturovanej čiastky za každý deň omeškania.

##### **VIII. Záverečné ustanovenia**

1. Zmluva sa uzatvára na dobu od 1.1.2018 na 4 (štyri) roky alebo do vyčerpania limitu (15000 € bez DPH) stanoveného Zákonom o verejnom obstarávaní a Smernicou VÚC na typ výberu uchádzača, akým bol dodávateľ vybraný .
2. Dňom účinnosti sa ukončia všetky ostatné zmluvy a dodatky k zmluvám uzavreté zmluvnými stranami.
3. Zmluva je účinná po podpise a uverejnení v súlade s odsekom 7.
4. Vzťahy, ktoré nie sú upravené touto kúpnou zmluvou, sa riadia príslušnými stanoveniami Obchodného zákonníka.
5. Zmluva končí:
6. **Uplynutím podľa ods. 1,**
7. **dohodou zmluvných strán,**
8. **vypovedaním, pričom výpovedná lehota je 3 (slovom „tri“) mesiace a začína plynúť prvým dňom mesiaca nasledujúcom po mesiaci, v ktorom bola výpoveď písomne doručená druhej strane**
9. **odstúpením od zmluvy pri porušení zmluvných podmienok v zmysle ustanovenia § 345 a § 346 Obchodného zákonníka.**
10. Zmluva je vyhotovená v 4 vyhotoveniach, každá zo zmluvných strán dostane po
dvoch vyhotoveniach.
11. Zhotoviteľ berie na vedomie uzatvorenie tejto zmluvy s DSS Plavecké Podhradie ako orgánom verejnej správy, ktorý v zmysle základných princípov zákona č. 211/2000 Z.z. o slobodnom prístupe k informáciám v znení neskorších predpisov a prevažujúci verejný záujem nad obchodnými a ekonomickými záujmami osôb na základe dobrovoľnosti nad rámec povinnosti uloženej zákonom o slobode informácií zverejňuje všetky informácie, ktoré sa získali za verejné financie alebo sa týkajú používania verejných financií alebo nakladania s majetkom DSS a štátu za účelom zvyšovania transparentnosti samosprávy pre občanov a kontroly verejných financií občanmi a na základe tejto skutočnosti výslovne súhlasí so zverejnením tejto zmluvy, resp. jej prípadných dodatkov, vrátane jej všetkých príloh a to v plnom rozsahu (obsah, náležitosti, identifikácia zmluvných strán, osobné údaje, obchodné tajomstvo, fakturačné údaje), na internetovej stránke DSS, za účelom transparentnosti samosprávy pre občanov a kontroly verejných financií občanmi. Tento súhlas udeľuje bez akýchkoľvek výhrad a bez časového obmedzenia.
12. Zmluvné strany svojím podpisom potvrdzujú, že túto kúpnu zmluvu uzavreli s plným právnym vedomím, že nebola uzavretá v tiesni, ani za nevýhodných podmienok pre zmluvné strany.

V Plaveckom Podhradí................ V Bratislave,........................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Ing. Jozef Sádovský Ing. Dušan Lukáčik

 riaditeľ konateľ spoločnosti